CELEX: 32011D0705
Language: lt
Date: 1319673600000
Title: 2011/705/CFSP: 2011 m. spalio 27 d. Tarybos sprendimas 2011/705/BUSP, kuriuo panaikinamas Sprendimas 2010/145/BUSP, atnaujinantis priemones, remiančias veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą

28.10.2011   
            
            
               LT
            
            
               Europos Sąjungos oficialusis leidinys
            
            
               L 281/27
            
         TARYBOS SPRENDIMAS 2011/705/BUSP
   2011 m. spalio 27 d.
   kuriuo panaikinamas Sprendimas 2010/145/BUSP, atnaujinantis priemones, remiančias veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:
   
               (1)
            
            
               2010 m. kovo 8 d. Taryba priėmė Sprendimą 2010/145/BUSP (1), atnaujinantį priemones, remiančias veiksmingą Tarptautinio baudžiamojo tribunolo buvusiajai Jugoslavijai (TBTBJ) mandato įgyvendinimą. Tas sprendimas baigia galioti 2012 m. kovo 16 d.;
            
         
               (2)
            
            
               Sprendimo 2010/145/BUSP tikslas – užkirsti kelią atvykti į valstybių narių teritorijas ar per jas vykti tranzitu asmenims, kurie dalyvauja veikloje, padedančioje laisvėje esantiems asmenims ir toliau išvengti teisingumo už nusikaltimus, už kuriuos TBTBJ yra pareiškęs oficialius kaltinimus, arba veikia kitokiais būdais, galinčiais trukdyti TBTBJ veiksmingai įgyvendinti savo mandatą;
            
         
               (3)
            
            
               2011 m. liepos 22 d. Goran HADZIC buvo perduotas TBTBJ. Jis buvo paskutinis TBTBJ kaltinamasis, kuris dar buvo laisvėje;
            
         
               (4)
            
            
               todėl Sprendimas 2010/145/BUSP turėtų būti panaikintas,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/145/BUSP panaikinamas.
   2 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2011 m. spalio 27 d.
      
         
            Tarybos vardu
         
         
            Pirmininkas
         
         J. MILLER
      
   
   
      (1)  OL L 58, 2010 3 9, p. 8.